ગીર સોમનાથ જીલ્લામાં આગામી ચોમાસાને ધ્યાને લઈ તંત્ર દ્વારા આગોતરી તૈયારી કરવામા આવી છે. મામલતદાર, સિંચાઇ ,ફિશરીઝ, બંદર , જીઇબી સહિતમાં કન્ટ્રોલરૂમ કાર્યરત કરવામાં આવ્યા છે. તેમજ ફિશરીઝ વિભાગે 100 જેટલા તરવૈયાની તથા માછીમાર આગેવાનોની યાદી તૈયાર કરી છે અને દરિયા કાંઠાના 58 ગામોને ડીઝાસ્ટર મેનેજમેન્ટ દ્વારા તાલીમબદ્ધ કરવામાં આવ્યા છે. ગીર સોમનાથ જીલ્લા કલેકટર ડો. અજય કુમાર દ્વારા તાજેતરમા જ દરેક ખાતાના અધિકારીઓની ચોમાસા દરમિયાન સજાગ રહેવા અને તાકીદ સાથે દરેક ખાતાને જરૂરી સૂચના આપવામાં આવી છે.